ביום ראשון השבוע, היום הראשון ללימודים, התכנסו בנות הכדורשת של אגודת הספורט בקאנטרי לטורניר המסורתי לסיום החופש ופתיחת שנת הלימודים. הבנות חולקו ל-12 קבוצות מעורבות מהקבוצות האורגניות שבהן הן מתאמנות ומשחקות כל השנה בליגה ובכלל והתחרו בטורניר לילי על 4 מגרשים בקאנטרי.
כאמור, זהו אירוע סוף הקיץ המסורתי של בנות הכדורשת, שמתקיים כבר שנה שביעית ברציפות, ותמיד נקבע ביום הראשון ללימודים, בסוף חופשת הקיץ הארוכה. הבנות, רובן הגדול אמהות, חוגגות את שובם של הילדים למערכת החינוך בטורניר לילי, מזנון אוכל ושתייה, ורחצה לילית.
הקאנטרי העמיד לטובת הבנות 4 מגרשים עם רשתות, המאמנים אלון, שי, שייקה, מרים ומאיה ארגנו את הבנות ושפטו את המשחקים והבנות שיחקו והתחרו ואח"כ חגגו ברחצה לילית.
סמדר שגב, רכזת ענף הכדורשת, ציינה כי האווירה הייתה נהדרת, הבנות נלחמו על כל כדור עד לקביעת הקבוצה המנצחת.